ถ้าอวัยวะเพศบวมตรงใกล้ๆฝีเย็บหลังมีเพศสัมพันธ์บ่อยๆ จะเกิดข้อเสียอะไรบ้างคะ คือถ้ามีเพศสัมพันธ์จะมีการบวม สัก1วันก็หาย เป็นเเบบนี้ตลอดค่ะ แก้ไขยังไงคะ น้ำหล่อลื่นไม่เยอะเท่าไหร่ค้ะ
สวัสดีค่ะการวินิจฉัยที่เป็นไปได้-มีการอักเสบและติดเชื้อของต่อมบาร์โทลิน เป็นต่อมที่คอยหลั่งน้ำหล่อลื่นเวลามีเพศสัมพันธ์-มีแผลฉีกขาดที่บริเวณช่องคลอด-เป็นโรคผิวหนังอื่นๆเช่นเริม หูดหงอนไก่ หูดข้าวสุกการให้ได้การวินิจฉัยที่แน่นอนจำเป็นต้องเห็นรอยโรคจริง ร่วมกับตรวจภายในถ้าจำเป็น จากลักษณะที่อธิบายมาแล้วคล้ายกับเป็นต่อมบาร์โทลินอักเสบมากที่สุดค่ะ ถ้าต่อมปวดบวมแดง มีขนาดใหญ่ มีไข้ ควรรีบไปพบแพทย์ค่ะการดูแลตัวเองเบื้องต้น งดการมีเพศสัมพันธ์ รับประทานยาแก้ปวด ยาแก้อักเสบที่ไม่ใช่สเตียรอยด์ และไปพบสูตินรีแพทย์ หากพบว่ามีการติดเชื้อและต่อมอักเสบมากแพทย์อาจจะต้องกรีดระบายหนองออกร่วมกับให้ยาฆ่าเชื้อ ถ้าขนาดไม่ใหญ่มาก แพทย์อาจสังเกตอาการว่าต่อมจะค่อยๆยุบบวมไปเองหรือไม่ก่อนจะพิจารณาทำการผ่าตัดค่ะ